Eichmann ønsket å bli ingeniør. I 1921 avsluttet han skolegangen ved den videregående skolen uten fullført avgangseksamen, og påbegynte et studium som maskiningeniør ved i Linz. Han avbrøt ingeniørstudiet etter 2 år. Det var faren som tok ham ut av studiet fordi han sluntret unna. I den ustabile økonomiske situasjonen i 1920-årene prøvde han seg i forskjellige strøjobber. Den avbrutte skolegangen hadde ikke særlig betydning fordi han ble støttet økonomisk og praktisk av familien inntil han fant et arbeid han trivdes med. Eichmann arbeidet et par år for faren, som prøvde seg som næringsdrivende i forskjellige bransjer. Farens næringsvirksomhet gikk dårlig, og familien tapte en god del av sparepengene.